Tvenns konar rök hafa einkum verið færð fyrir réttmæti líknardráps . Réttindarökin eru aftur á móti sjálfræðisrök og halda fram rétti sjúklings til að vera styttur aldur : Ef athöfn er í samræmi við skynsamlega hagsmuni einstaklings , sem metnir eru á hans eigin forsendum , hún er gerð að hans eigin ósk og skaðar ekki aðra , þá á hann rétt á að hún sé framkvæmd . Ég get fallist á þessar forsendur , en ég held að hvorki mannúðarrökin né réttindarökin dugi til að réttlæta líknardráp . Þar kemur margt fleira til , ekki síst það hvort nokkurn tíma sé réttmætt að ætlast til að fagfólk í heilbrigðisþjónustu stytti skjólstæðingum sínum aldur . Sé átt við það , að sjúklingur eigi tilkall til þess að einhver önnur manneskja , til að mynda læknir , stytti honum aldur með líknardrápi — það er geri eitthvað sem veldur dauða hans og varnar því að hann deyi af völdum sjúkdóms síns — þá tel ég að sjúklingur eigi ekki slíkan rétt . Það er skylda fagfólks að lina þjáningar sjúklinga , jafnvel þótt það feli í sér einhverja hættu á því að dauðastundinni sé flýtt , en það er ekki skylda læknis að deyða sjúkling , jafnvel þótt hann óski þess eins að fá að deyja . Hlutverk heilbrigðisstétta í slíkum aðstæðum er að leitast við að líkna sjúklingi eins og kostur er , virða þarfir hans og tilfinningar . Stórstígar framfarir í verkjameðferð á undanförnum árum hafa gert fagfólki kleift að stilla kvalir sjúklinga á mun áhrifaríkari hátt en áður , auk þess sem deyjandi sjúklingi standa nú til boða valkostir um meðferð sem mikilvægt er að kynna honum . Í því sambandi hefur rétturinn til að deyja mikilvæga merkingu . Ábendingar um íslenskt lesefni : „ Appleton yfirlýsingin : Leiðbeiningar um það hvenær láta megi hjá líða að veita læknisfræðilega meðferð “ , Hringborðsumræður Læknablaðsins V. Læknablaðið 75 ( 1989 ) , s . Ásta Bryndís Schram er lektor og kennsluþróunarstjóri við Heilbrigðisvísindasvið HÍ auk þess sem hún starfar við kennsluráðgjöf hjá Kennslumiðstöð . Meginviðfangsefni hennar í rannsóknum er áhugahvöt , sjálfsmynd , samsömun og samspil þessara þátta við kennsluaðferðir .